9. ΒΑΣΙΛΙΚΟΝ ΔΙΑΤΑΓΜΑ της 1/6 Ιουλ. 1937 Περί των καθηκόντων του Γεν. Επιθεωρητού των ξένων και μειονοτικών σχολείων. Έχοντες υπ’ όψει το άρθρ. 1 του Α.Ν. υπ’ αριθ. 248/1936 «περί ιδρύσεως θέσεως Γενικού Επιθεωρητού των ξένων και μειονοτικών σχολείων», προτάσει του επί των Θρησκευμάτων και Παιδείας Υπουργού, αποφασίζομεν και διατάσσομεν. Ήδη ο Γεν. Επιθεωρητής μειονοτικών και ξένων σχολείων διορίζεται βάσει του άρθρ. 34 Α.Ν. 2180/1940 (κατωτ. θέμα Δγ). Άρθρ.1.-Ο Γενικός Επιθεωρητής των ξένων και μειονοτικών σχολείων, εδρεύων εν Θεσσαλονίκη, ασκεί την εποπτείαν και τον έλεγχον επί των εν τω Κράτει λειτουργούντων ξένων και μειονοτικών και ιδιωτικών Ισραηλιτικών εκπαιδευτηρίων της δημοτικής και μέσης εκπαιδεύσεως και δη, α)Επιθεωρών τα εν λόγω σχολεία άπαξ τουλάχιστον κατ’ έτος εξετάζει αν ταύτα έχωσι την υπό του νόμου απαιτουμένην σύνθεσιν όσον αφορά τον αριθμόν, το είδος και τα προσόντα του προσωπικού, επιτηρεί εις την τήρησιν των περί εγγραφής, φοιτήσεως, διδασκαλίας, προγράμματος, διδακτικών βιβλίων κλπ., διατάξεων του Κράτους, εξακριβοί την επιμέλειαν, την ικανότητα και την εν τω σχολείω και τη κοινωνία διαγωγήν του Διευθυντού και των διδασκόντων και υποδεικνύει μεν εις αυτούς τα δέοντα, υποβάλλει δε εις το Υπουργείον και το Εκπαιδευτικόν Συμβούλιον μεθ’ εκάστην περιοδείαν ή κατά μήνα, εν ανάγκη δε ευθύς μετά την επιθεώρησιν, ημερολόγιον περιοδείας και εκθέσεις περί καταστάσεως των επιθεωρουμένων σχολείων. Τους ειδικούς καθηγητάς των φιλολογικών, Φυσικών, Μαθηματικών, και Γυμναστικής, δι’ ους υπάρχουν ειδικοί επιθεωρηταί, επιθεωρεί ωσαύτως ο Γενικός Επιθεωρητής των ξένων και μειονοτικών σχολείων, ελέγχει αυτούς και υποδεικνύει τα δέοντα προς βελτίωσιν. β)Εγκρίνει την μετεγγραφήν μαθητών από ενός εκπαιδευτηρίου εκ των ανηκόντων εις την δικαιοδοσίαν αυτού σχολείων εις άλλο και γνωμοδοτεί περί παντός θέματος αφορώντος ζητήματα μαθητικά ή άλλα σχετικά με τα εκπαιδευτήρια της δικαιοδοσίας αυτού. γ)Γνωμοδοτεί περί χορηγίας αδείας προς μεταβίβασιν ξένου ή μειονοτικού σχολείου εις έτερον πρόσωπον ως και δια την μεταφοράν των τοιούτων σχολείων από διδακτηρίου εις διδακτήριον. δ)Ελέγχει τους τίτλους εγγραφής και θεωρεί τους τίτλους σπουδών των μαθητών των ξένων και μειονοτικών σχολείων. ε)Τηρεί μητρώον και βιβλίον ποιότητος του προσωπικού των ξένων και μειονοτικών σχολείων, ούτινος η πρόσληψις και η αντικατάστασις γίνεται μόνον τη υποδείξει αυτού, εφ’ όσον πρόκειται περί του κατά το άρθρ. 3 (περιπτ. β΄) του Νόμ. 4862 προσωπικού των σχολείων τούτων. ς)Τηρεί κατάλογον των εν Ελλάδι λειτουργούντων ξένων και μειονοτικών σχολείων, βιβλίον της κινητής και ακινήτου περιουσίας αυτών και ελέγχει τους προϋπολογισμούς και απολογισμούς της διαχειρίσεως αυτών. ζ)Προεδρεύει του οικείου τοπικού εποπτικού Συμβουλίου της στοιχειώδους εκπαιδεύσεως εφ’ όσον ευρίσκεται εις την έδραν τούτου καθ’ ας συνεδριάσεις αυτού πρόκειται να συζητηθώσιν ζητήματα αφορώντα εις τον πειθαρχικόν έλεγχον, μετάθεσιν ή την προαγωγήν κλπ, του διδακτικού προσωπικού των κοινοτικών ισραηλιτικών και των μειονοτικών σχολείων της στοιχειώδους εκπαιδεύσεως, του εκ του δημοσίου Ταμείου μισθοδοτουμένου. Άρθρ.3.-Τον Επιθεωρητήν των ξένων και μειονοτικών σχολείων εις τας εκτός της έδρας του περιφερείας αναπληρούσιν όσον αφορά την μέσην εκπαίδευσιν και εφ’ όσον ούτος δεν παρίσταται εν αυταίς οι οικείοι επιθεωρηταί της μέσης εκπαιδεύσεως εις πάντα τα έργα αυτού. Τα έργα της επιθεωρήσεως των ξένων και μειονοτικών σχολείων δημοτικής εκπαιδεύσεως δύναται ν’ αναθέτη ο επιθεωρητής των ξένων και μειονοτικών σχολείων εν όλω ή εν μέρει εις τους επιθεωρητάς της δημοτικής εκπαιδεύσεως, ασκών έλεγχον επ’ αυτών δια την τήρησιν της ανατεθειμένης αυτοίς εντολής. Άρθρ.4.-Οι επιθεωρηταί της μέσης και δημοτικής εκπαιδεύσεως υποχρεούνται να παρέχωσι προς τον επιθεωρητήν των ξένων και μειονοτικών σχολείων πάσαν ζητουμένην παρ’ αυτών πληροφορίαν σχετικήν προς την λειτουργίαν των εν τη περιφερεία των ξένων και μειονοτικών σχολείων. Άρθρ.5.-Εις τον Γενικόν Επιθεωρητήν των ξένων και μειονοτικών σχολείων δύναται ο Υπουργός της Παιδείας, παρουσιαζομένης ανάγκης ν’ αναθέση δι’ ειδικής εντολής και έργα αναγόμενα εις την δικαιοδοσίαν των άλλων επιθεωρητών. Άρθρ.6.-Τη προτάσει του Γενικού Επιθεωρητού των ξένων και μειονοτικών σχολείων και δια πράξεως του Υπουργού αποσπάται παρ’ αυτώ εις εκ των εν τη έδρα αυτού υπηρετούντων λειτουργών της μέσης ή δημοτικής εκπαιδεύσεως ως βοηθός του Γραφείου αυτού. Εις τον αυτόν επί των Θρησκευμάτων και Παιδείας Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 279 Μειονοτικά Σχολεία 32.Γ.ι.9 